Beruk Mentawai

Beruk Mentawai (Macaca pagensis), juga dikenali sebagai beruk Pulau Pagai atau bokkoi, ialah spesies monyet Dunia Lama yang endemik dari Kepulauan Mentawai di luar pantai barat Sumatera. Ia disenaraikan sebagai sangat terancam dalam Senarai Merah IUCN kerana habitatnya yang kian menyusut. Macaca pagensis dahulunya merangkumi keseluruhan beruk Siberut yang lebih gelap sebagai subspesies, tetapi susunan ini adalah polifiletik, yang membawa kepada kedua-duanya diklasifikasikan sebagai spesies berasingan. Kedua-duanya dahulunya dianggap sebagai subspesies bagi beruk biasa.Groves, C. P. (2005). Wilson, D. E.; Reeder, D. M. (eds.). Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press. ISBN 0-801-88221-4. OCLC 62265494.

 Penerangan 
Beruk Mentawai jantan umumnya lebih besar daripada betina. Panjang badan jantan berkisar antara  dan panjang badan betina adalah sekitar . Panjang ekor ialah  untuk jantan dan  untuk betina. Jantan juga lebih berat, beratnya sekitar  manakala betina mempunyai berat . Punggungnya mempunyai warna coklat gelap, dan perang berangan hingga warna seperti tanah liat semula jadi yang pucat di bahagian tepi leher, bahagian depan bahu dan bahagian bawah spesies ini. Kakinya berwarna coklat dan lengannya berwarna coklat kemerahan. Muka beruk Mentawai tidak berbulu dan berkulit hitam dengan mata coklat. Mereka mempunyai kantung pipi untuk menyimpan makanan yang dicari.

 Habitat dan ekologi 
Habitat semula jadi beruk ini adalah hutan hujan, tetapi ia juga boleh ditemui di hutan paya sungai dan pantai. Mereka hidup tinggi di atas lantai hutan di kanopi, mencari makan antara  dan boleh tidur setinggi . Makanan utama spesies ini ialah buah ara. Mereka mungkin berpecah kepada kumpulan serpihan untuk mencari makanan dan tidur serta akan makan bersama degan kumpulan lutung Mentawai. Kumpulan M. pagensis terdiri daripada sekitar 5 hingga 25 individu. Secara lazimnya, satu kumpulan terdiri daripada seekor jantan tunggal dengan betina dewasa dan keturunan mereka. Beruk jantan akan memutuskan hala tuju dan menyampaikan perkara ini kepada kumpulan yang lain dengan jeritan yang bernada tinggi. Beruk Mentawai yang berkeliaran dan bersendirian mungkin mencabar jantan dominan lain untuk kedudukannya yang membawa kepada pertarungan yang agresif. Pemangsa semula jadi spesies tersebut ialah helang ular jambul dan ular sawa batik. Apabila pemangsa ini dikesan, beruk tersebut akan menyedarkan kumpulan yang lain dengan menggunakan salakan yang pendek dan kasar.

 Pembiakan 
Beruk betina menunjukkan kesuburan dan kesediaan untuk mengawan dengan mempamerkan kemaluan mereka yang bengkak dan kemerahan. Betina membongkok untuk memulakan proses mengawan. Tempoh kehamilan adalah antara lima hingga enam bulan. Seekor anak akan dilahirkan pada waktu malam. Ibu akan memakan plasenta dan menjilat bayi sehingga bersih sebelum pagi. Ibu dan anak kecil berkongsi ikatan rapat sehingga dewasa.

 Penduduk dan ancaman 
Habitat utama spesies ini adalah di Kepulauan Mentawai  di luar pantai barat Sumatera. Mereka mengisi tiga daripada empat pulau utama dalam rantaian (Pagai Utara, Pagai Selatan dan Sipura). Disebabkan penebangan hutan oleh pendatang dari tanah besar Indonesia, spesies ini kini disenaraikan sebagai terancam dengan kritikal dalam senarai merah IUCN. Sebab utama di sebalik penebangan hutan di pulau itu ialah pembersihan kawasan yang luas untuk tanaman kontan dan ladang kelapa sawit, serta untuk aktiviti pembalakan komersial. Akibatnya, paras air di sungai-sungai hutan itu berubah-ubah ke tahap yang lebih tinggi daripada sebelumnya. Banjir yang silih berganti dan paras air yang rendah juga telah menyebabkan peningkatan populasi nyamuk malaria.

 Rujukan 

 Pautan luar 

 ARKive - Imej dan maklumat tentang kera Mentawai (Macaca pagensis)
 Kera Mentawai

Kategori:Macaca
Kategori:Fauna endemik Indonesia
Kategori:Kabupaten Kepulauan Mentawai
Kategori:Primata Indonesia